  Майя Бывальцева Таяз арняе Удмуртиын куазь воштӥськемен валче температура лэзькыны кутскоз. 24-тӥ но 25-тӥ гудырикошконэ куд-ог интыосын зороз, матысь уй-нуналэ тужгес кема зороз, гудыръяны быгатоз. Со сярысь улосвыл  пресс-службаез ивортӥз. 24-тӥ гудырикошконэ пилемогес улоз, зорылоз, соин ик нуназе +19…+24 градус гинэ луоз. 25-тӥ гудырикошконэ уйин +10…+15, нуназе +22…+27 градус возиськоз. Арнялэн кыкетӥ ӝыныяз антициклонлэн кужымез шӧдӥськоз, зорыны кулэ ӧвӧл 26-тӥ но 27-тӥ гудырикошконэ уйёсы +7…+12, нуназе +20…+25 градус луоз. Нырысь-валысь чакланъёсъя, шутэтскон нуналъёсы куазь шӧдскымон уз воштӥськы: уйин +5…+10, нуназе +17…+22 градус возиськоз. Нош кылем арня Удмуртиын эсэптэм пӧсь вал, уката берло нуналъёсаз. 20-22 гудырикошконэ +35…+38,6 градус вал, со та нуналъёсы азьвыл рекордъёсты ортчиз. 23-тӥ гудырикошконэ кык метеостанциын рекордъёсты выльдон пусъемын. Ижкарын та нуналэ тужгес пӧлысь вал 2010-тӥ арын – 37 градус, но туэ омыр 38,1 градусозь ӟырдаз. Сарапулын азьвыл рекорд озьы ик 2010-тӥ арын пусъемын – 38,3 градус, нош туэ 38,6 градус луиз. Сыӵе пӧсь куазь Казахстанысь ӟырдам тропической омыр вуэмен герӟаськемын. Тегъёс: Ижкар Сарапул Гидрометцентр Удмуртия куазь гужем  